पूँजीगत खर्च हुन नसकेर वर्षेनी बजेट फ्रिज भएका समाचार बाहिर आउने गरेका छन् । चुष्त सक्षम प्रशासनको अभावमा पूँजीगत खर्च गर्न नसकिएको हो । सत्ताको मुख्य जिम्मेवारबाट हुने स्वेच्छारी रकम बितरण र अनुत्पादक क्षेत्रमा खर्च गर्ने गलत प्रतिस्पर्धाले मुलुकलाई टाँट पल्टाउने पक्का पक्की छ । मुलुक शान्ति प्रकृयामा प्रवेश गरेपछि केही आर्थिक आयामहरुमा सुधार नआएका पनि होइनन्, तर नेपाल जस्तो विपन्न र परनिर्भर मुलुकका लागि यस्ता स्वेच्छचारी खर्च गर्ने प्रतिस्पर्धाले कंगाल बनाउनेमा कुनै सन्देह छैन ।
